**ОТЧЕТ**

за дейността на НЧ “Напредък 1920“ с. Царев брод

за 2022г.

 Читалището е типично българска обществена институция, която изпълнява учебно-просветителски функции и самодейност. Обикновено читалищата се състоят от библиотека и клуб по интереси, където се развиват най-различни дейности от любителски школи по музика, танци, театър, литературни четения, отбелязване на обществено значими събития за населеното място и празници. Първите подобни форми на народна самодейност възникват през 1856 година.

 Народно читалище „Напредък 1920” с.Царев брод , общ.Шумен се отчита по изпълнението на задачите от основните насоки за развитие на читалищната дейност и културен календар за
2022 година.

 Основни задачи:
• Да опазва културно-историческото наследство и
националните традиции
• Да спомага изграждането на ценностната система у
децата и младежите
• Да поддържа и обогатява материалната база
• Да разработва и реализира инициативи /проекти/ за
общностно и местно развитие, и финансиране на
читалищната дейност
• Да подържа активно сътрудничество между читалищата
на територията на общината и страната
• Обогатяване на библиотечния фонд чрез закупуване на
нова литература, участия в проекти и дарения.

 Библиотеката към НЧ “Напредък 1920” с. Царев брод е една от най – големите в общината от селските читалища и разполага с книжен фонд , който е 16670 библиотечни единици.

 Читателите през изминалия период са 132 от различни възрасти и образование. Набавена литература през 2022г. – 114 библиотечни единици, обща стойност 1655,76 лв.- от собствени средства 17 библиотечни единици на стойност 332,65лв., и от проект „Българските библиотеки – съвременни центрове за четене и информираност” към Министерството на културата са 97 библиотечни единици на стойност 1373,04лв. Всяка година се прави абонамент към библиотеката, за който се стремим да бъде разнообразен и полезен на читателите, до колкото ни позволяват средствата, а те не са достатъчни.

 Изявите организирани и проведени от читалището са различни, но преди всичко са свързани с традиционни празници и обичаи от бита на народа ни. Към читалището работят четири самодейни състава - Танцов състав “Фолклорна жарава” с ръководител Анета Асенова, Клуб за народни хора „Луди млади” – начинаещи и напреднали с ръководител Галина Александрова, Лазарска група в която участват момичета от населеното място и Коледарска група. Репетициите на съставите са три пъти в седмицата от 18.30 часа.

 Културните инициативи от местен характер, които бяха предвидени от читалищното настоятелство през 2022 година не се осъществиха поради пандемичната обстановка в страната, която продължи до средата на годината и продължилите ремонтни дейности. Тавана на сцената на читалището все още не е направен и е неизползваема. Поради височината и е каратаван, майстори идват гледат и се отказват. Да се надяваме, че това лято ще се осъществи ремонта.

 Участие на самодейните състави в културните инициативи през 2022г. с общински, областен, национален и международен характер са:

1. Ден на чушката и домата с. Мараш, общ. Шумен
2. „Гергьовден на етносите” в гр.Сливо поле, обл. Русе
3. „ Хоро край поморийския бряг” гр. Поморие - клубове за народни хора
4. VI танцов фестивал „На извора хоро се вие”2022г
5. Фолклорен фестивал” Шумла” гр. Шумен
6. Виртуален събор „С песни и танци Мадара ни събира въпреки всичко” с. Мадара, общ. Шумен
7. Национална фолклорна среща „Китен и приятели” 2022
8. Празник на тиквата 2022 с. Кочово общ. Велики Преслав -

Първа награда за най-вкусно ястие от тиква

1. Трети национален фестивал „Дъга над морето” кметство Лозенец, общ. Царево
2. Благотворителен Коледен базар съвместно с Манастира в с. Царев брод

 Извърши се ремонт на читалищния салон и библиотеката – читалнята, но в останалите части на библиотеката това не се случи, както и ремонта на сцената. Настоятелството продължава ремонтните дейности със собствени средства и труда на самодейци и доброволци.

 Културно-масовата работа през годината беше насочена предимно към празници, бележити дати, чествания и годишнини.Традиционният общоселски събор, който бяхме предвидили заедно с кметсвото тази година се състоя на 30.10.2022 година под наслов „Царев брод празнува и лудува” . В програмата взеха участие Ансамбъл за народни песни и танци Шумен гр. Шумен, читалищните състави от НЧ „Напредък 1920” с. Царев брод и НЧ „Асен Златаров1872” кв. Дивдядово. Имаше кулинарна изложба-базар , в която представихме различните националности живеещите в селото с типични за тях ястия. Проведе се и конкурс за младо вино с компетентно жури от винарска изба Царев брод .За доброто настроение на гостите свири оркестър от гр. Варна. Тук е мястото да благодарим на всички спонсори, без които празника нямаше да бъде толкова голям и пищен. През изминалата година получихме дарение на стойност от 2000,00лв от Североизточно държавно предприятие гр.Шумен за ушиване на коледарски костюми и така нашите коледари коледуваха с тях.

 Всички инициативи в читалището се случват с активна взаимна работа с местното училище, детската градина, пенсионерски клуб, с помощта на самодейци , доброволци и членове на настоятелството , като пример за екипна работа.

 С основно училище “Св. Св. Кирил и Методий” с.Царев брод също съвместната ни дейност е много добра. Много от изявите се провеждат с тяхно съдействие.

 Читалището работи с всички институции намиращи се на територията на селото – кметство, пенсионерски клуб и с ръководствата на различните фирми.

 Благодарение на кметството и община Шумен има осигурено гориво и репетициите на съставите се провеждат в топла зала – за което изказваме благодарности.

 Читалището кандидатства по различни проекти през изминалата година и има един одобрен проект към Министерството на културата на стойност 1373,04лв.

 През 2022г. сме получили 12374,00 лв. държавна субсидия от МК, за 1-на щатна бройка, която сума покрива основно трудовото възнаграждение и средствата за осигуровки от работодател на читалищния секретар за годината /основна работна заплата е минималната за страната.

За 58 дка. земеделска земя сме получили от ППК”Зора” с.Царев брод наем в размер на 3770,00 лв.(по 65,00лв./дка), които средства се изразходват за текуща издръжка (ел. енергия, телефонни разходи, командировки, канцеларски материали и др.), за ремонтни дейности, абонамент на вестници и списания, закупуване на литература, транспортни р-ди за изяви на съставите и др.

През 2020 година се извърши ремонт на салона, читалнята и се изкърпи външната част на читалището, а през 2021 година се изкърпи останалата външна част на читалището. През 2022г очакваме общ. Шумен да завърши външната мазилка.н0това не се случи.

Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото с магична сила.

Сигурно ще съм пропуснал някои неща, има какво да се направи още за по добрата дейност на читалището, но за това ще очакваме и вашите предложения и инициативи.

Читалищното настоятелство благодари на всички свои самодейци,доброволци и членове на читалището, които се включиха със своя труд в ремонта на читалището и отделят от свободното си време и вземат участие в създадените състави и техните изяви.

 Благодари и на всички свои членове, които вземат участие в изявите на читалището, приготвянето на различни ястия и представят читалището навсякъде и печели награди.

 Без да мислим, че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и
доброволци.

 Председател:

/Стефан Живков/

**НАРОДНО ЧИТАЛИЩЕ “НАПРЕДЪК 1920” с.Царев брод**

9747 с. Царев брод, общ. Шумен, ул. “Хан Аспарух “ №1, тел. 05315/2110

**ГОДИШЕН ПЛАН**

**на НЧ “Напредък 1920” с. Царев брод за 2023 година**

**ЯНУАРИ**

1. Бабинден – пресъздаване на обичая

**ФЕВРУАРИ**

 1. Конкурс за най- добро домашно вино – за втора година

 2. Апостола на свободата – витринен кът и беседа

 3. Изработка на мартеници

 4. Участие на КНХ „Луди млади„ в „Пролетно надиграване” гр. Варна

**МАРТ**

1. “Баба Марта “ – изложба мартеници
2. Ден на самодееца
3. “Трети март” –витринен кът
4. “За мама” – осмомартенска вечер

**АПРИЛ**

1. Международен ден на детската книга

 2. Писани яйца – изработка и изложба

 3. Лазаруване

 4. Цветница – Кумичкане

 5. Великденски концерт

**МАЙ**

1. Гергьовска люлка

2. Участие на ТС „Фолклорна жарава” в Старопланински събор – Велико Търново

3. Участие на ТС „Фолклорна жарава” и КНХ „Луди млади” - Етнофестивал – Хитрино

**ЮНИ**

1. Ден на детето – куклен театър
2. Ботев – витринен кът
3. Хоро край поморийския бряг гр. Поморие - КНХ „Луди млади”
4. Участия на съставите във фолклорни събори

**ЮЛИ**

1. Занимания с децата от селото съвместно с манастира
2. Участия на съставите в събори и фестивали

**АВГУСТ**

1. Занимания с децата от селото
2. Участие на КНХ „Луди млади„ във „Фолклорна плетеница” Китен
3. Участия на съставите в фолклорни събори и фестивали

**СЕПТЕМВРИ**

1. Съединението на България – витринен кът
2. Участие на самодейци в празника на манастира с.Царев брод
3. Участие на КНХ „Луди млади„ във Фестивал „Дъга над морето” Лозенец
4. Независимостта – беседа
5. Участие на КНХ „Луди млади„ в международен фестивал „Море от ритми” гр. Балчик

**ОКТОМВРИ**

1. Ден на пенсионера – съвместно с клуба на пенсионера

с.Царев брод

 2. Откриване на творческия сезон

 3. Ден на селото – „Царев брод Празнува и лудува”

 4. Участие на КНХ „Луди млади„ във Фестивал на клубовете за народни хора „Автентични ритми” гр. Нови пазар

**НОЕМВРИ**

1. Народните будители
2. Ден на християнското семейство- среща с многодетни майки
3. Среща на клубове за народни хора

**ДЕКЕМВРИ**

1. Коледен концерт от самодейни състави към читалището
2. Коледуване
3. Новогодишна вечер

Участие на съставите в изяви на други читалища в областта

Репетиции на ТС „Фолклорна жарава” понеделник и четвъртък от 18.30ч.

Репетиции на клуб за народни хора „Луди млади” вторник от 18.30ч.- начинаещи и от 19.15ч напреднали

Календарния план за 2023 година търпи промени и допълнения.

 Необходими средства за финансиране на изявите през 2023г. са:

1. Месец февруари – конкурс за най-добро домашно вино **– 200,00лв**
2. Участие на самодейните колективи във фестивали –„Хоро край поморийския бряг” гр. Поморие и „Море от ритми” – гр. Балчик **– 600,00лв**

 3.Ден на селото **- 1000,00лв**

**Инж. Стефан Живков**

*Председател на НЧ “ Напредък 1920”*

*С. Царев брод, общ. Шумен*